钦定古今图书集成/明伦汇编/官常典/第332卷 > 胡松
## 钦定古今图书集成/明伦汇编/官常典/第332卷 > 胡松

按《明外史》本传：“松字茂卿，绩溪人。累官工部尚书。严
嵩方用事，伊王欲拓其洛阳府第，计直十万金，以十
二赇嵩期必得，松据祖制争，乃止。俺荅入寇，仇鸾以
边众入卫，欲悉召其众实京师，移武库仗于营，便给
调。松言防边兵外也而内之，武库仗内也而外之，非
所以重肘腋，杜微慎防也。执勿许。寻引疾归，居家以”
孝友称。